Det at han returnerte fra det fascistiske Italia var en stor propagandamessig seier for sovjeterne. Han mottok Leninordenen, og fikk en herregård i Moskva som tidligere hadde tilhørt millionæren Rjabusjinskij (boligen er i dag Gorkij-museum), samt en datsja (sommerhus) i utkanten av Moskva. En av gatene i Moskva sentrum ble også kalt opp etter ham, det samme gjelder en fornøyelsespark og hans fødeby.